open-index/open-wikipedia-markdown huggingface dataset:
Våre veger

***Våre veger*** er et fagtidsskrift for vei, anlegg og trafikk. Papirutgaven av bladet har et opplag på ca. 15 000. Bladet blir utgitt av Teknisk Ukeblad Media AS. Ansvarlig redaktør er Jarle Skoglund.

## Referanser


## Eksterne lenker
* Våre veger
The World Today (BBC World)

***The World Today*** er et nyhetsprogram som produseres av fjernsynskanalen BBC World. Det sendes både på BBC World og på kanalene BBC One og BBC News 24. Programmet varer en time, og har blitt sendt i forskjellige versjoner siden 1994.

Opprinnelig var programmet BBC Worlds flaggskip. Denne rollen ble senere overtatt av *[[World News Today]]*, et lignende program som sendes senere på dagen.

Tidligere ble programmet sendt flere ganger daglig. I 1999 ble programmet tatt av luften, i forbindelse med en relansering av BBCs nyheter, der BBC World Service overtok programnavnet for sitt morgenprogram. I 2001 kom *The World Today* likevel tilbake som morgenprogram i BBC World, og sendes en gang daglig. Det omfatter nyheter, sport og en halvtime med *World Business Report*.
Gry Waage

**Gry Waage** (født 3. juni 1922 i Pappenheim, død 8. oktober 2019 i Lund) var en journalist i NRK.

## Biografi
Hun vokste opp i Skillebekk i Oslo og flyttet senere til Danmark og deretter til Sverige hvor hun bodde i mange år. 

Hun var datter av Gunnar Reiss-Andersen og Lizzie Waage, og halvsøster til Dag Halvorsen. Under annen verdenskrig var hun engasjert i motstanden mot den tyske okkupasjonen, og måtte flykte til Sverige. Hun studerte nordisk språk, litteratur og teaterhistorie i Lund, Stockholm og København. 

Hun ble fast ansatt i NRK i 1974, men hennes første opptreden i radio hadde hun hos «Onkel Lauritz» i Barnetimen da hun var 12 år. I NRK fikk hun stilling i Opplysningsavdelingen med Hartvig Kiran som sjef. Hun hadde kulturmagasiner som «Ophelia» og «Salong Gry», og var også morgenkåsør i mange år.

I sine siste åre bodde hun i Lund i Skåne.

## Priser
* I 1993 fikk hun (sammen med Jorunn Hope) Nordisk råds journalistpris for programserien *«Grys landskaper»* hvor hun dekket Sverige og Danmark. 
* I 1999 fikk hun Oslo Byes Vels ærespris «Bypatrioten».

## Bibliografi
Gry Waage skrev flere bøker med lokalhistorisk utgangspunkt: 
* *Oslo i fest og glede* (1994) ISBN 82-504-2051-9
* *Fra Konglungen til Padda* (om øyene innerst i Oslofjorden). ISBN 82-516-1700-6
* *Norge rundt på verseføtter* (redaktør)  –  en diktantologi Bokklubbens lyrikkvenner ga ut i 1986. ISBN 82-525-0754-9

## Referanser


## Eksterne lenker
* Om Gry Waage hos NRK
Folklore Fellows’ Communications

**Folklore Fellows’ Communications** er en monografiserie (ISSN 0014-5815) som er blitt utgitt siden 1910 av *[[Folklore Fellows]]* og *[[Academia Scientiarum Fennica]]* (*Finnish Academy of Science and Letter*). Redaktør for skriftserien er Anna-Leena Siikala.

Monografiseriens tema er primært folkloristiske referanseverker (motivindekser, typeregistre, etc) over immaterielle kulturtradisjoner, spesielt folkediktning, trossystemer, myter og ritualer, samt metodologi, vitenskapsteori og faghistorie. Utgivelsene grenser også emnemessig inn på komparativ religionsvitenskap, kulturantropologi og etnologi.

Like til de siste decennier har utgivelsene vært preget av den finske, historisk-geografiske skole, som en siste bastion for arbeider gjort i tilslutning til denne metoden., med utgivelser av typekataloger og motivindekser over all verdens folkediktning. De senere års titler røper imidlertid en viss nyorientering i retning av å slippe andre tilnærmingsmåter til i serien.

## De seneste års utgivelser fra FFC
*FFC No. 292 BENTE GULLVEIG ALVER, TOVE INGEBJØRG FJELL and ØRJAR ØYEN (eds): Research Ethics in Studies of Culture and Social Life. 232 pp.&nbsp;2007.
*FFC No. 291 ISABEL CARDIGOS with the collaboration of PAULO CORREIA and J. J. DIAS MARQUES: Catalogue of Portuguese Folktales. 406 pp.&nbsp;2006.
*FFC No. 290 LAURA STARK: The Magical Self. Body, Society and the Supernatural in Early Modern Rural Finland. 521 pp.&nbsp;2006. 
*FFC No. 289 KRISTIN KUUTMA: Collaborative Representations. Interpreting the Creation of a Sámi Ethnography and a Seto Epic. 282 pp.&nbsp;2006. 
*FFC No. 288 JONATHAN ROPER: English Verbal Charms. 242 pp.&nbsp;2005. 
*FFC No. 287 ANNA-LEENA SIIKALA and JUKKA SIIKALA: Return to Culture. Oral Tradition and Society in the Southern Cook Islands. 327 pp.&nbsp;2005. 
*FFC No. 284-286 HANS-JÖRG UTHER: The Types of International Folktales. A Classification and Bibliography. Part I, 619 pp. Part II, 536 pp. Part III, 285 pp.&nbsp;2004.

## Kilder
*Juha Pentikäinen: «Folklore Fellows Communications» (s. 1403-1405). *Enzyklopädie des Märchens*. Bd. 4 (1984).

## Eksterne lenker
* Folklore Fellows' webside
Anna Kowalska

**Anna Kowalska** (født 26. april 1903, død 7. mars 1969) var en polsk forfatterinne. Hun er blant annet kjent for sine historiske romaner. 

## Referanser
Skafjell-ulykka

**Skafjell-ulykka** var et steinras som i 1731 tok 9 til 17 menneskeliv i Stranda på Sunnmøre. Skafjellet ligger rett over fjorden for bygda Stranda ved Storfjorden. Den gang het fjellet Rammerfjellet, og de lokale hadde over lengre tid observert en stor fjellsprekk som utvidet seg ca. 500 meter over fjorden. Raset gikk 8. januar 1731 klokken 10 om kvelden, og anslagsvis flere millioner kubikkmeter med stein raste rett ut i fjorden. Samtidige vitner beskrev det som at et stort stykke fjell har hvelvet like på sjøen. Fjorden er svært dyp på dette stedet og det er ikke spor over vannflaten av massene som raste ut. Hans Strøm antok at det var uthulet under fjellstykket slik at dette seg rett ned i sjøen. Dette kan også forklare hvorden folk på gården Uren (Ura) berget seg på hustaket. En 30 meter høy flodbølge raserte gården Uren, som lå på et nes like ved fjellet, og noen minutter senere slo bølgen inn over Stranda på motsatt side av fjorden. Vitner sa at bølgen 

I Stranda raserte den flere gårder og stavkirka som sto der hvor Stranda (Sløgstad) kirke ligger idag. Kirkegårdens mur ble også revet ned av flodbølgen. Den vesle gården Uren forsvant, men familien berget seg opp på hustaket som fløt på fjorden - de 5 barna frøs ihjel i løpet av natta på hustaket. Tilsammen omkom 17 mennesker i ulykka.  En måned etter raset, den 8. februar samme år, ble navnet på fjellet endret til Skafjellet. Hans Strøm skrev om ulykken i 1756. Ifølge Gjerding omkom fem barn på gården Ura som raste ut, i tillegg omkom fire voksne i Kjølåsvika. Gjerding er tvilende til Strøms opplysninger om 17 omkomne.

Et mindre ras (omkring 0,5 millioner kubikkmeter) fra samme fjell i 18. mars 1938 skapte en bølge på om lag 4 meter.

Ved sjøen i Stranda sentrum er det satt opp et minnestein om ulykken.

## Bilder

File:Skafjellet Stranda.JPG|Skafjellet sett fra Stranda sentrum der bølgen slo inn
File:Skafjellet Stranda fjorden.JPG|Spor etter raset sett fra fergen
Fil:Dreier utsikt fra Stranda.jpg|J.F.L. Dreiers maleri fra 1827 viser korskirken oppført etter raset som gikk fra den loddrette bergveggen til venstre. Dimensjonene er misvisende.
File:Stranda2.JPG|Flodbølgen kom fra høyre og slo 100 meter inn over land på Stranda.


## Relaterte artikler
*Norske katastrofer og store ulykker
*Tafjord-ulykka
*Åkerneset
## Referanser
6,35×15 mmSR

**6,35×15 mmSR**, også kjent som **.25 ACP** (.25 **A**utomatic** C**olt **P**istol), er en patron for pistol.

Patronen ble designet av John Moses Browning i 1906, og er en sentertent patron med halvrand (, forkortet «SR») laget for små pistoler. Den populære pistolen Walther PP ble også kamret i dette kaliberet sammen med mange andre kompakte pistoler. I Europa brukes betegnelsen 6,35&nbsp;mm på patronen.

## Andre navn
* .25 Automatic
* .25 Auto
* 6,35 mm
* 6,35 mm Browning
* 6,35 x 16 mm SR

## Se også
* 6 mm-kaliber
* Liste over patrontyper

## Referanser


## Eksterne lenker
* 
*  25 Automatic (pdf) hos SAAMI (Arkivert fra originalen)
*  .25 ACP Results in fps – Ballistikkresultater hos ballisticsbytheinch.com
SUSS

**SUSS** (*Senteret for ungdomshelse, samliv og seksualitet*) er en stiftelse som arbeider for å sikre ungdom hjelp til å oppnå bedre helse med spesielt fokus på å forebygge abort, overføring av seksuelt overførbare sykdommer og uønskede graviditeter. Stiftelsen ble dannet i 1987 i regi av Statens helsetilsyn.

Stiftelsen er landsdekkende, drives av og med helsepersonell med spesialkompetanse og hjalp ca. 25 000 årlig via sine landsdekkende telefoner. Tjenesten ble nedlagt 28. november 2014.

## Se også
* SUSS-telefonen

## Referanser


## Eksterne lenker
* Senteret for ungdomshelse, samliv og seksualitet
Atle Joar Hage

**Atle Joar Hage** (1947–1987) ble straffedømt for incest, men senere fullstendig renvasket i en gjenopptakelsessak som barna anla ca. 14 år etter straffedommen mot faren og ca. 11 år etter at han begikk selvmord. Beskyldingene om incest ble fremsatt av barnas mor i forbindelse med en skilsmissesak, der foreldrene kom i konflikt om barna (se Hage-saken).

Lagmannsrettens enstemmige frifinnelse inneholder sterk kritikk av de sakkyndige i straffesaken i 1984, psykologene Bjørn Pleym og Per Rypdal, som gikk god for de beskyldninger barnas mor framsatte om seksuelle overgrep mot barna. I domspremissene heter det:

Etter Hages selvmord fremsatte Hages eks-kone, Ada, incest-anklager også mot sin nye mann, Per Borthen og den angivelig misbrukte sønnen.

## Referanser


## Eksterne lenker
* Frikjent posthumt: Atle Joar Hage
.38 Super

**.38 Super** er en patron for pistol introdusert sent på 1920-tallet av Colt.

Patronen ble designet for å være en kraftigere ladet versjon enn .38 ACP. Sistnevnte har munningshastighet med en 130 grains kule på 1050 ftps, mens .38 Super har 1280 ftps. Kaliberet er populært blant mange sportsskyttere innenfor praktisk skyting.

## Bruk under 2. verdenskrig
En del av soldatene i Lingekompaniet brukte en Colt Government i .38 Super som personlig våpen under krigen, og flere ble brakt til Norge av agenter og instruktører til Hjemmestyrkene.

## Andre navn
* .38 Super Auto
* .38 Super ACP
* .38 Super +P
* Super 38
* 9 x 23 mm SR +P

## Se også
* .38 ACP
* .38 Special
* .38 S&W
* .38 Long Colt
* Liste over patrontyper

## Referanser
.38 ACP

**.38 ACP** (.38 **A**utomatic **C**olt **P**istol) er en patron for pistol lansert rundt 1900.

Patronen ble først brukt i John Moses Browning sin Modell 1897 prototype, men ble så lansert med Colt M1900. Patronen ble senere videreutviklet til .38 Super. Patronen kalles også .38 Auto, og i Europa brukes også betegnelsen 9 x 23&nbsp;mm SR

## Pistoler i .38 ACP
* Colt M1900
* Colt M1902
* Colt M1903 Pocket Hammer
* Star Model AS

## Referanser


## Se også
* .38 Long Colt
* .38 S&W
* .38 Special
* .38 Super
* Liste over patrontyper
Mieczysław Rakowski

**Mieczysław Franciszek Rakowski** (1926–2008) var en polsk kommunistisk politiker, historiker og journalist. 

Han var statsminister i Folkerepublikken Polen fra september 1988 til august 1989 og førstesekretær i det polske kommunistpartiet fra juli 1989 til januar 1990.

Fra 1945 til 1949 var han offiser i den polske folkehær. Han begynte sin politiske karrière i 1946 da han ble medlem av Det polske forente arbeiderparti (*PZPR*), og var medlem av kommunistpartiets sentralkomité fra 1975 til 1990. Han mottok en doktorgrad i historie i 1956. 

Rakowski var Polens tredje siste statsminister under det kommunistiske styret fra september 1988 til august 1989, etterfulgt av general Czeslaw Kiszczak for en kort periode, og den siste førstesekretær i kommunistpartiet.

## Referanser
Misty – mørkets melodi

***Misty – mørkets melodi*** (originaltittel: *Play Misty for Me*) er en amerikansk thriller regissert av Clint Eastwood. Eastwood spiller også hovedrollen.

Eastwood benyttet «The First Time Ever I Saw Your Face» som gjennomgangsmelodi filmen. Roberta Flack spilte deretter inn denne balladen og ga den ut som singel i 1972. Den nådde toppen av salgslistene i USA og hun ble tildelt Grammy for sin versjon.

## Handling
David «Dave» Garver (Eastwood), er en disc jockey på radio som stadig blir oppfordret til å spille samme melodien («Misty») av en kvinnelig lytter. Han kommer etterhvert i kontakt med kvinnen, og vikles derfra inn i en psykopats vanvittige virkelighet.

## Om filmen
Dette var Clint Eastwoods regidebut.

Filmen var med å legge grunnen for flere filmer med tilsvarende tema, slik som *[[Farlig begjær]]* i 1987.

Nominert til en Golden Globe i 1972.

## I rollene
*Clint Eastwood –  Dave 
*Jessica Walter –  Evelyn 
*Donna Mills –  Tobie 
*John Larch –  Sgt. McCallum 
*Jack Ging –  Frank 
*Irene Hervey –  Madge 
*James McEachin –  Al Monte 
*Clarice Taylor –  Birdie 
*Don Siegel –  Murphy (som Donald Siegel) 
*George Fargo –  Man 
*Mervin W. Frates –  Locksmith 
*Tim Frawley –  Deputy Sheriff 
*Otis Kadani –  Policeman 
*Brit Lind –  Anjelica

## Referanser


## Eksterne lenker
*
Europavei 24

**E24** eller **Europavei 24** er en europavei som går mellom Birmingham og Ipswich i Storbritannia. Veiens lengde er rundt 254 km.

I Storbritannia er ikke europaveier skiltet.

## Knutepunkter
}

|}

## Eksterne lenker
John Banville

**John Banville** (født 8. desember 1945) er en irsk forfatter og journalist. I sin skjønnlitterære produksjon har han mest holdt seg til romanen. Noen av romanene hans er utgitt under pseudonymet **Benjamin Black**.

Banville er kjent for sin kjølige og ytterst presise prosastil. I et intervju har han sagt at han «forsøker å gi prosaen den tettheten og tykkelsen som poesien har».

## Biografi
Banville er født i Wexford i Irland. Han har arbeiderklassebakgrunn, og har heller ikke sjøl høyere utdanning. Etter å ha arbeidd i et flyselskap og reist mye rundt, fikk han ansettelse som journalist i avisa *[[The Irish Press]]* i 1969. Omtrent samtidig begynte han å skrive skjønnlitteratur, og hans første skjønnlitterære utgivelse – novellesamlingen *Long Lankin* – kom ut i 1970. Etter at *The Irish Press* gikk inn i 1995, begynte han i *[[The Irish Times]]*, der han en periode var litteraturredaktør. Han har også vært regelmessig bidragsyter til *[[The New York Review of Books]]* siden 1990.

## Priser (utvalg)
I 2014 ble Banville tildelt Fyrsten av Asturias' pris for litteratur.

## Utgivelser (utvalg)

### Under eget navn
* 1970: *Long Lankin* (novellesamling)
* 1971: *Nightspawn* (roman)
* 1973: *Birchwood* (roman)
* *The Revolutions*-trilogien:
** 1976: *Doctor Copernicus* (roman)
** 1981: *Kepler* (roman)
** 1982: *The Newton Letter* (roman)
* 1986: *Mefisto* (roman)
* *The Frames*-trilogien
** 1989: *The Book of Evidence* (roman)
** 1993: *Ghosts* (roman)
** 1995: *Athena* (roman)
* 1994: *Seachange* (skuespill)
* 1996: *The Ark* (barnebok)
* 1997: *The Untouchable * (roman)
* *Alexander and Cass Cleave*-trilogien
** 2000: *Eclipse* (roman)
** 2002: *Shroud* (roman)
** 2012: *Ancient Light* (roman)
* 2002: *Dublin 1742* (skuespill)
* 2003: *Prague Pictures* (sakprosa)
* 2005: *The Sea* (roman) – på norsk i 2006 med tittelen ''Havet''. ISBN 978-82-516-2258-5.
* 2009: *The Infinities* (roman)
* 2015: *The Blue Guitar *(roman)
* 2016: *Time Pieces: A Dublin Memoir* (sakprosa)

### Under pseudonymet Benjamin Black

*Quirke-serien
**2006: *Christine Falls* (kriminalroman)
** 2007: *The Silver Swan* (kriminalroman)
**2011: *Elegy for April* 
**2011: *A Death in Summer*
**2012: *Vengeance*
**2013: *Holy Orders*
**2016: *Even the Dead*
**2021: *April in Spain* – utgitt under eget forfatternavn (John Banville)
**2023: *The Lock-Up* – utgitt under eget forfatternavn (John Banville)
* 2008: *The Lemur* (roman)
* 2014: *The Black-Eyed Blonde* (roman) – med den klassiske romandetektiven Philip Marlowe i hovedrollen
* 2017: *Prague Nights* (roman) – utgitt i USA med tittelen *Wolf on a String*
* 2020: *The Secret Guests* (roman)

## Referanser

## Eksterne lenker
* 
* 
*
Kommunestyrevalg i Rødøy

**Kommunestyrevalg i Rødøy** er en oversikt over kommunestyrevalg avholdt i Rødøy kommune i Nordland. Rødøy ligger på Helgeland.

## 2023

## 2019

## 2015

## 2011

## 2007

## 2003

## 1999

## 1995

## 1991

## 1987

## 1983

## 1979

## 1975

## 1971

## 1967

## 1963

## 1959

## 1955

## 1951

## 1947

## 1945

## Referanser

*Statistisk sentralbyrå
Hauge skole (Haugesund)

**Hauge skole** er en barne- og ungdomsskole i Haugeveien 31, Haugesund kommune i Rogaland. Skolen har ca. 50 ansatte.

## Historie
Skolens eldste del ble bygd i 1897 etter tegninger av arkitekt Einar Halleland. Skolen var byens første skolebygning og ble gitt som en gave fra skipsreder Johan Thorsen til Skåre kommune. Skolen ble overtatt av Haugesund kommune ved byutvidelsen i 1910. 

I 1924 ble fikk skolen et nytt bygg preget av nyklassisime, tegnet av S. Sexe. 
Ulike ombygninger på de eldre bygningene og en ny, tverrgående fløy ble bygget i 1953. Utvidelsen blir betraktet som et av byens beste eksempel på etterkrigstidmodernisme og er tegnet av en av byens mest markante arkitekter gjennom tidene, arkitekt David Sandved.

I 1984 ble skolen en 1&ndash;9&ndash;skole, og etter 1997-reformen utvidet til 1&ndash;10.

## Referanser


## Eksterne lenker
* 
*  Registrering
*  Om skolen
Måneraketten

***Måneraketten*** (originaltittel: *Moonraker*) er en britisk-fransk actionfilm fra 1979 om den britiske agenten James Bond. Dette er den ellevte Bond-filmen og den fjerde med Roger Moore i tittelrollen. Regi er ved Lewis Gilbert. I denne filmen må Bond bekjempe en maktsyk industriherre som har planer om å utrydde jordens befolkning og skape en ny overlegen menneskerase i verdensrommet.

Den britiske sangerinnen Shirley Bassey synger tittelmelodien.

## Handling
Romfergen Moonraker skal flys over fra USA til England på utlån, men blir på veien kapret. Bond blir satt på saken og jakten på kaprerne bringer ham til både Venezia og Rio de Janeiro. Snart blir det klart at den som stod bak kapringen var Hugo Drax, en maktsyk industriherre med planer om å utrydde hele jordens befolkning og skape en ny supermenneskelig rase i verdensrommet. Disse skal så gjenerobre jorden. Bond blir til slutt sendt ut i verdensrommen for et endelig oppgjør med Drax, som nå er klar til å skyte ut dødbringende biologiske våpen mot kloden for å realisere sin vanvittige ide.

## Om filmen
Filmen ble laget som en britisk-fransk samproduksjon, blant annet for å øke produksjonsbudsjettet. Avtalen krevde at størstedelen av filmingen foregikk på fransk jord og at franske skuespillere fikk flere viktige roller. Egentlig planla produsentene å lage filmen *[[Kun for dine øyne]]* først, men en økt interesse for romfilmer (blant annet de første *[[Star Wars]]*-filmene) på slutten av 1970-tallet gjorde at rekkefølgen på de to filmene ble byttet om.
 
*Måneraketten* innbrakte 210 millioner på verdensbasis, hvorav 70 millioner i USA. Justert for inflasjon er *Moonraker* den femte mest innbringende Bond-filmen på kino i USA.

Den fikk blandet mottakelse av kritikerne og har mottatt 60 % på Rotten Tomatoes. Den amerikanske kritikeren Roger Ebert gav den tre av fire stjerner. ''VGs'' anmelder gav den terningkast to.

Filmen vant en Golden Screen i Tyskland og ble nominert til en Oscar i klassen beste spesialeffekter.

## I rollene
(utvalg)
*Roger Moore – James Bond
*Michael Lonsdale – Sir Hugo Drax
*Lois Chiles – Holly Goodhead
*Toshiro Suga – Chang
*Richard Kiel – Jaws
*Corinne Clery – Corinne Dufour
*Bernard Lee – M
*Lois Maxwell – Miss Moneypenny
*Desmond Llewelyn – Q

## Referanser


## Eksterne lenker
*
Moonraker

***Moonraker*** er en roman skrevet av Ian Fleming og utgitt på engelsk av Jonathan Cape 5. april 1955. Den er den tredje romanen om den fiktive etterretnings&shy;offiseren James Bond. Handlingen er utelukkende lagt til Storbritannia.

## Referanser
Brynjulf Alver

**Brynjulf Alver** (1924–2009) var professor ved Etno-folkloristisk institutt ved Universitetet i Bergen.

Alver vokste opp i Alversund. Han tok magistergraden i folkloristikk i Oslo i 1951, og var knyttet til Universitetet i Oslo som arkivar og universitetslektor fra 1962 til 1971. Han var også direktør for Nordiska institutet för folkdiktning (NIF) i perioden 1968 til 1969.

I 1972 ble Brynjulf Alver leder for det nyopprettede Etno-folkloristisk institutt ved Universitetet i Bergen, først som dosent i etnologi og folkloristikk, så fra 1983 som professor i folkloristikk. Alver var kjent som en fremragende popularisator og livlig debattant med vid faglig innsikt.

## Bibliografi
* Historiske segner og historisk sanning (s. 89-116). *Norveg. Folkelivsgransking 9*. Oslo 1962. (Oversettelse til svensk ved Bengt af Klintberg (red): *Tro, sanning, sägen. Tre bidrag till en folkloristisk metodik i urval och med inledning*. Bokförlaget PAN/Norstedts. Stockholm 1973.)
* *Norsk eventyrbibliotek 1 – 12*, Red. av Brynjulf Alver, Olav Bø, Reimund Kvideland, Mortan Nolsøe. Oslo 1967 – 1981.
* *Dag og Merke. Folkeleg tidsrekning og merkedagstradisjon*. Universitetsforlaget. Oslo 1970.
* *Draumkvedet. Folkevise eller lærd kopidikting*. Universitetsforlaget. Oslo 1971.
* Folkloristikk. Vitskapen om tradisjonen og samfunnet. *Syn og segn* (s. 90-101). Oslo 1974.
* *Lilja bære blomster i enge: folkeminneoppskrifter frå Telemark i 1840-50-åra / Olea Crøger* ; utgjevne av Brynjulf Alver, Reimund Kvideland og Astrid Nora Ressem. Bokkassett med 2 bøker og en CD spilt inn av Agnes Buen Garnås (vokal) og Gøril Ramo Håve (langeleik). Norsk Folkeminnelags skrifter nr. 112.  Oslo  2004. ISBN 82-03-19015-4

## Hyllest fra kolleger
* Arild Strømsvåg og Torunn Selberg (red): *Hverdag. Festskrift til Brynjulf Alver*. Vett & Viten. Stabekk 1994. ISBN 82-412-0184-2

## Referanser


## Kilder
* Minneord over Brynjulf Alver i På Høyden
* Oppslag i Store Norske Leksikon
Fira de Barcelona

**Fira de Barcelona** (også kalt **La Fira**) er en varemesse i Barcelona, som hvert år organiserer flere utstillinger og tematiske kongresser hvor de viktigste firmaene innen ulike økonomiske sektorer møtes for å vise fram nyvinningene sine, utveksle erfaringer og inngå avtaler. La Fira har sine røtter i Verdensutstillinga i 1888, og den ble da avholdt i Parc de la Ciutadella. Før Verdensutstillinga i 1929 bygde man et nytt messeområde ved Plaça d'Espanya ved Montjuïc, hvor Fira de Barcelona holder til også i dag. For tida er nye messeområder under utbygging ved Gran Via, og vil sammen med det eksisterende området gjøre La Fira til Europas nest største varemesse, etter messa i Milano.

Fira de Barcelona har hvert år over 150 utstillingshaller med 30 000 utstillere og 3,5 millioner besøkende. Her arrangeres blant annet verdens mobilmesse av GSMA hver februar.

## Eksterne lenker
* Fira de Barcelonas offisielle hjemmeside

## Kilder
* Artikkel hos Barcelona-Home
* Artikkel hos Indymedia Barcelona
* Spain.info: Negocios – Ferias
5,7 × 28 mm

**5.7 × 28 mm** er en patron for pistol, maskinpistol og karabin.

Patronen er designet av Fabrique Nationale i Belgia som en ren militær patron. Patronen har meget høy munningshastighet i forhold til andre pistolpatroner, samt lav rekyl, og ble i utgangspunktet designet som en patron for bruk mot mål iført skuddsikre vester eller lignende utstyr. 

Patronen er i Norge forbudt ved navn for sivile grunnet dens panserbrytende egenskap ved bruk av panserbrytende kuler.

## Versjoner
* SS90 ball
* SS190 Duty Round
* SS191 Tracer
* SS192 Hollow Point
* SS193 Sub Sonic
* T194 training/duty
* SS195LF Lead Free Round
* SS196SR Sporting Round
* SS197SR Sporting Round

## Våpen som bruker 5.7 x 28 mm
* FN Five-seveN, en pistol
* FN P90, et personlig selvforsvarsvåpen

## Bilder

Fil:SS195LF_box.jpg|SS195LF patron og eske
Fil:SS196SR.jpg|SS196SR patron og eske
Fil:SS197SR_box.jpg|SS197SR patron og eske
Fil:5.7-L191.jpg|SS191 patron og eske


## Se også
* Liste over patrontyper
## Eksterne lenker
*
Hypancistrus inspector

***Hypancistrus inspector*** (L-102) er en art i gruppen harniskmaller. Det er en tropisk bunnfisk som blir 16&nbsp;cm lang.

Den kan forveksles med L-201, *[[Hypancistrus lunaorum]]* og *[[Hypancistrus contradens]]*, men er kjent for sine usedvanlig store øyne.

Det er funnet en del frø i fordøyelsessystemet på viltfangede eksemplarer, noe som kan antyde at arten livnærer seg av dette.

## Akvaristikk
*Hypancistrus inspector* er en populær akvariefisk. Anbefalte vannverdier er temperatur mellom 23 og 29&nbsp;°C, pH mellom 5,4 og 7,6 og en hardhet mellom 0 og 5 °dH.
## Eksterne lenker
*
Europavei 803

**E803** eller **Europavei 803** er en europavei som går mellom Salamanca og Sevilla i Spania.

## Knutepunkter

}

|}

## Referanser
FN Five-seveN

**FN Five-seveN** er en semi-automatisk pistol produsert av belgiske Fabrique Nationale (FN).

FN designet den nye patronen 5,7 x 28 mm for sin FN P90 maskinpistol for å møte NATOs krav i 2000. I tillegg lagde FN Five-seveN pistolen som et tilbud for de som ønsket en pistol kamret for samme patron som sidevåpen.

## Varianter
* **Five-seveN** – originalen med spennavtrekk
* **Five-seveN Tactical** – Single Action-avtrekk og manuell sikring
* **Five-seveN IOM** – (Individual Officer's Model) kommersiell utgave (2004)
* **Five-seveN USG** – (United States Government) erstattet IOM (2005)

## Se også
* 5,7 x 28 mm
* FN P90
## Eksterne lenker
*
Emmaboda

**Emmaboda** er et tettsted i Kalmar län i Sverige. Det er Emmaboda kommunes administrasjonssenter. I 2010 hadde tettstedet  innbyggere. Emmaboda ligger midt i triangelet Växjö, Kalmar og Karlskrona og derfor deles Kust till kustbanan i Emmaboda, en del går til Kalmar og den andre til Karlskrona. 

Frem til 1875 het stedet Gantesbo og det var kun to hus der. Emmaboda har to større bedrifter, ITT Flygt som produserer pumper og Emmaboda Glasverk. Forfatteren Vilhelm Moberg ble født i Emmaboda og nevner ofte stedet i sine bøker. Emmabodafestivalen har blitt arrangert hver sommer siden 1990.

## Referanser


## Eksterne lenker
* 
* Kommunen Emmabodas nettsted (svensk)
Kalmar

**Kalmar** er en by i Kalmar län i Småland i Sverige. Den er Kalmar kommunes og Kalmar läns administrasjonssenter. I 2010 hadde tettstedet  innbyggere.

I 1397 ble Kalmarunionen vedtatt på Kalmar slott. Unionen samlet hele Skandinavia under én dronning. Byen var strategisk viktig. Kalmar og Mariestad er de eneste byene i Sverige som har domkirke, men ingen biskop.

## Vennskapsbyer
*  Árborg
*  Arendal
*  Entebbe
*  Gdańsk
*  Kaliningrad
*  Panevezys
*  Nyslott
*  Silkeborg
*  Wilmington
*  Wismar
*  Samsun

## Se også
* Beleiringen av Kalmar 1611
* Kalmar FF

## Referanser


## Eksterne lenker
*
Nybro

:*Også [[Nybrua i Oslo]] har blitt kalt «Nybro»*

**Nybro** er en by i Kalmar län i Sverige. Det er Nybro kommunes administrasjonssenter. I 2010 hadde tettstedet  innbyggere. Nybro fikk bystatus i 1932. 

## Historie
Nybro vokste fram i første halvdel av 1800-tallet på grunn av handel og håndverksvirksomhet. Etter at stedet fikk jernbaneforbindelse i 1870-årene, ble folketallet fordoblet. Tre- og papirindustri samt glassverk bidro til veksten.

I 1865 fikk Nybro status som *[[friköping]]*. Stedet hadde da rundt 300 innbyggere. I 1932 fikk Nybro bystatus. Folketallet hadda da vokst til over .

## Referanser
Oskarshamn

**Oskarshamn** er en by i Kalmar län i Småland i Sverige. Det er Oskarshamn kommunes administrasjonssenter. I 2010 hadde byen  innbyggere.

## Historie

Stedet vokste fram som fiskevær og het først Döderhultvik. I 1646 fikk Döderhultvik status som *[[lydköping]]*.

Byen vokste i første halvdel av 1800-tallet. I 1856 fikk det bystatus og navnet ble endret til Oskarshamn. Byen er oppkalt etter kong Oscar I.

I 1874 fikk Oskarshamn jernbaneforbindelse.

## Kultur
Den kjente treskjæreren Döderhultaren bodde og virket her. Verkstedet hans er fremdeles å finne i byen og det er åpent for omvisning. Ca. 200 av figurene han skar er i et eget museum.

## Referanser
Vimmerby

**Vimmerby** er en by i Kalmar län i Småland i Sverige. Det er Vimmerby kommunes administrasjonssenter. I 2010 hadde tettstedet  innbyggere.

De er usikkert når Vimmerby fikk bystatus første gang. Byen ble i 1192 brent ned av danskene. Gustav Vasa fratok byen bystatus og rett til handel. Den fikk tilbake disse rettighetene av Karl IX. Byen brant ned 1683 og i 1821, men ble begge gangene gjenreist. 

Forfatteren  Astrid Lindgren er født i Vimmerby, og en fornøyelsespark, Astrid Lindgrens Värld, med miljøer fra hennes bøker finnes i byen. I parken finnes også de sentrale delene av byen fra første halvdel av 1900-tallet i miniatyr.    

## Referanser


## Eksterne lenker
*
Hultsfred

**Hultsfred** er et tettsted i Kalmar län i Sverige. Det er Hultsfred kommunes administrasjonssenter. I 2010 hadde tettstedet  innbyggere.

Hultsfred er kjent for Hultsfredsfestivalen, en av Skandinavias største musikkfestivaler, og er Sveriges Rock City.

I mange år var treindustri det som kjennetegnet stedet. Omkring 1970 hadde Hultsfreds-Hus 1&nbsp;100 ansatte. 

Stedet er første gang nevnt i 1320, da det ble kalt *Huluzrydh*, rydningen ved innsjøen Hulingen. Dette ble senere nevnt som *Hulingsryd* i skrift og etter hvert til *Hullsre* i muntlig form før den nåværende form ble etablert. Hultsfreds Slätt var mellom 1798 og 1918 Calmare Regimentets faste øvingsplass. I 1927 ble stedet köping etter at det tidligere hadde tilhørt Vena kommune. Egen kirke ble bygget i 1938, og da den nye storkommunen ble etablert i 1971, ble Hultsfred centralort. Idag er det jernbanesforbindelse med Stockholm, Linköping, Nässjö, Oskarshamn og Kalmar, og jernbanen, som kom i 1874, har hatt stor betydning for byens utvikling. 

## Referanser


## Eksterne lenker
*Om Hultsfred på kommunens sider
Borgholm

**Borgholm** er en by på Öland i Kalmar län i Sverige. Det er Borgholm kommunes administrasjonssenter. I 2010 hadde tettstedet  innbyggere.

Byen ble grunnlagt i 1816. Her ligger blant annet Borgholms slott som brant ned i 1806 og ikke er gjenoppbygget.

## Referanser


## Eksterne lenker
*
Kjos (Kristiansand)

**Kjos** er et område i bydelen Vågsbygd i det sørvestre Kristiansand som har sitt navn fra Kjos gård. Gårdseiendommen er den eneste, gjenværende landskapskorridor som strekker seg "fra hei til sjø" i Kristiansand. Korridoren ender i jordene som går helt ned til Kjosbukta, et våtmarksområde med rikt fugleliv.  

Gården tilhørte slektene Kjos og Willoch, som bl.a. tidligere statsminister Kåre Willoch nedstammer fra. I 1886 var gården Kjos (alminnelig skrivmåte på denne tiden: Tjos) ennå ikke delt. Den hadde gårdsnummer 12, bruksnummer 1 i Oddernes kommune. I 1950 var det matrikulert hele 310 bruksnumre, for det meste boligtomter under Kjos, og boligområdet Kjos Hageby, anlagt etter prinsippene for hageby-områder, hadde begynt å ta form.

Kjos gård ble oppført som lystgård for Daniel Isaachsen i Kristiansand i årene fra 1785 til 1788. Anlegget ble bygget på de engelske lystgårdsanleggenes prinsipper, med en stor hage/park som omkranset hovedbygningen. Kulturmiljøet på Kjos gård er av de mest verneverdige i Kristiansand. Våningshuset og hagen ble fredet i 1923 og er i kommunens eie.  

## Referanser
Europavei 901

**E901** eller **Europavei 901** er en europavei som går mellom Madrid og Valencia i Spania. Veiens lengde er rundt 350&nbsp;km.

## Knutepunkter
}

|}

## Eksterne lenker
Europavei 902

**E902** eller **Europavei 902** er en europavei som går mellom Bailén og Motril i Spania. Størstedelen av strekningen, 183 km, består av motorvei A-44, *Autovía de Sierra Nevada-Costa Tropical*.

## Knutepunkter
}

|}

## Referanser
Helena Fibingerová

**Helena Fibingerová** (født 13. juli 1949 i Víceměřice) er en tidligere tsjekkisk friidrettsutøver (kulestøter). Hun vant gull under det første VM i friidrett i 1983 i Helsingfors. Hun har også vunnet OL-bronse, og satte tre verdensrekorder i løpet av karrieren.

## Verdensrekorder
* 21,57 den 21. september 1974 i Gottwaldov
* 21,99 den 26. juli 1976 i Opava
* 22,32 den 20. august 1977 i Nitra

Den siste verdensrekorden stod til 2. mai 1980, da Ilona Slupianek forbedret den med fire centimeter. Helena Fibingerová har verdensrekorden innendørs med 22,50 satt den 19. februar 1977 i Jablonec.

## Referanser


## Eksterne lenker
*
Ilona Slupianek

**Ilona Slupianek** (født som *Schoknecht* 24. september 1956 i Demmin) er en tysk tidligere friidrettsutøver som hovedsakelig konkurrerte i kule. Hun representerte DDR under OL 1980 i Moskva (Sovjetunionen) hvor hun vant gullmedalje.

## OL-medaljer
*  1980  Moskva -  **Gull** i friidrett, kulestøt damer  Øst-Tyskland

## Referanser


## Eksterne lenker
*
Ilja Markov

**Ilja Vladislavovitsj Markov**, russisk:**Илья Владиславович Марков**, (født 19. juni 1972 i Asbest) er en tidligere russisk kappgjenger

Han vant gull på 20&nbsp;km kappgang for herrer under VM i friidrett 1999 i Sevilla. På samme distanse vant han sølv under Sommer-OL 1996 i Atlanta og under VM i friidrett 2001 i Edmonton.

Han ble også juniorverdensmester i 1990 og europamester i 1998.

## Referanser


## Eksterne lenker
*
Europavei 804

**E804** eller **Europavei 804** er en europavei som går mellom Bilbao og Zaragoza i Spania.

## Knutepunkter
}

|}

## Referanser
Valentí Massana

**Valentí Massana Gracia** (født 5. juli 1970 i Villadecans) er en tidligere katalansk kappgjenger. Han er den spanske rekordholderen på 50&nbsp;km kappgang med 3.38,43 satt i Orense den 20. mars 1994.

## Referanser


## Eksterne lenker
*
Hibbing

**Hibbing** er en by i St. Louis County i staten Minnesota i USA. Befolkningen er rundt 17 000. Byen ble grunnlagt i 1893 av Frank Hibbing, som fant jernmalm i jorden. Byen ligger kant i kant med verdens største dagbrudd for jernmalm, Hull-Rust-Mahoning Open Pit Iron Mine.

Byen ble grunnlagt med navnet Alice, men i 1922 ble man nødt til å flytte den et par kilometer fordi gruvedriften hadde spist seg inn i byen. Flyttingen ble finansiert gjennom tung beskatning av gruveselskapene.

Busselskapet Greyhound Lines ble grunnlagt i Hibbing. Selskapets kontorer er forlengst flyttet, og bussene stopper heller ikke i byen, men Greyhound Bus Museum ligger fortsatt i byen.

Musikeren og poeten Bob Dylan vokste opp i Hibbing.

## Referanser


## Eksterne lenker
* 
* (en) Hibbing Public Library 
* (en) Hibbing Chamber of Commerce
* (en) Greyhound Bus Museum
Michele Didoni

**Michele Didoni** (født 7. mars 1974 i Milano) er en italiensk kappgjenger.

Han største prestasjon er fra 1995 da han ble verdensmester på 20&nbsp;km under VM i Göteborg.

## Referanser


## Eksterne lenker
*
Parc de Diagonal Mar

**Parc de Diagonal Mar** er en park i bydelen Diagonal Mar i distriktet Sant Martí i Barcelona. Det er den største parken i den nordøstlige delen av byen, og ligger der hvor avenyen Avinguda Diagonal møter havet. Den regnes som Barcelonas tredje største park, men er i realiteten noe mindre ettersom den også inneholder fem private boligområder. Disse opptar over halvparten av parkens offisielle 14 hektar. Bare seks hektar av parken er grøntarealer og vann.

Parken har rektangulær form, og ble bygd fra 1997 til 2002. Den er utforma av arkitektene Enric Miralles og Benedetta Tagliabue. Den består av seks hovedområder: fontener, et idretts- om amfiteaterområde, en bar, et «magisk fjell» for små barn, et lekeområde for barn og et hundeområde. Disse områdene er gruppert rundt dammen som skjærer gjennom parken på samme måte som Avinguda Diagonal skjærer gjennom Barcelona.

I det siste har det oppstått en undervannsfauna i dammen, ettersom mange setter ut kjæledyrene sine der, blant annet fisker, skilpadder, krabber og frosker. Disse lever sammen med endene og de andre fuglene som opprinnelig var satt ut i parken.

Parc de Diagonal Mar er med sin spesielle arkitektur byens mest kontroversielle park etter Parc Güell, og har møtt hard kritikk, men den synes å være populær både blant naboene og de besøkende.

## Eksterne lenker
* Artikkel og bilder av Parc de Diagonal Mar
* A weekly dose of architecture – Diagonal Mar Park
Voltige

**Voltige** er en sport som ofte beskrives som en blanding av turn og dans på en hest i bevegelse. Dette er en konkurransesport som er forholdsvis lite kjent i Norge, men mer utbredt i land som Tyskland, Sverige og Frankrike. I voltigekonkurranser konkurreres det individuelt, i lag og i par (pas-de-deux). Det meste foregår i galopp (nybegynnerklasser er ofte i skritt), og hesten beveger seg i en volte (sirkel) imens den blir kontrollert av en longør. 

En voltigekonkurranse består av *obligatoriske øvelser* og en *[[Kür (dressurridning)|kür]]*
De obligatoriske øvelsene er (i internasjonalt program) grunnsits, fane, mølle, saks, stående og flanke. Disse øvelsene blir bedømt med karakter fra 1 til 10, hvor 10 er det beste. Kür er et program bestående av øvelser man selv velger, som blir bedømt etter utførelse, vanskelighetsgrad og komposisjon. I lagkür er det 2 eller 3 mennesker samtidig på hesten. 

Hesten får også en egen karakter i konkurranser, ut fra hvor godt og stabilt den går.

## Eksterne lenker
* 
* Hjemmesiden til Søndre Nordstrand voltigelag, med info om sporten og bilder
* Det amerikanske voltigeforbundet
* British Equestrian Vaulting
Arvid Falkenberg

**Arvid Wisnes Falkenberg** (1911–2007) var en norsk arkitekt. Han var som medlem av Osvaldgruppa aktiv i motstandsbevegelsen under andre verdenskrig og seinere i internasjonalt solidaritetsarbeid i Sverige, der han slo seg ned.

## Liv og virke
Falkenberg tok arkitekteksamen ved NTH i Trondheim i 1936, og i det illegale arbeidet i Osvaldgruppa gikk han tidvis under dekknavnet «Arkitekten».

Han var en av de fem deltakerne i sabotasjen mot arbeidskontoret i Pilestredet 31 i Oslo 20. april 1943. De kasta molotovcocktails og lyktes slik å gjøre stor skade på arkivet som skulle brukes til utskriving av nordmenn til tysk arbeidstjeneste. Tre av deltakerne (Reidar Holtmon, Håkon Sunde og Johan Peter Bruun) blei seinere drept, mens Falkenberg og Asbjørn Sunde, som leda aksjonen, overlevde. De dro til Falkenbergs kontor i Bogstadveien 31, som tidligere var brukt til dekning av Bruun og Sunde. Gestapo kom snart til, men de to lyktes i å rømme.

Falkenberg blei dømt til døden *[[in absentia]]*. Han kom seg over til Sverige, mens kona Tordis blei arrestert og satt på Grini en periode. I Sverige blei Falkenberg med i de norske polititroppene, og han var med på inntoget i Oslo 12. mai 1945.

Etter krigen var han som arkitekt med på gjenreisingsarbeidet i Finnmark. Seinere fikk han seg arbeid i Stockholm, der han virka resten av livet. Han har blant annet tegna kirka i Kaunisvaara i Lappland.

I Sverige gjorde Falkenberg et omfattende arbeid i solidaritetsbevegelsen, blant anna i De förenade FNL-grupperna. Seinere var han aktiv i Amnesty International og i Chilekommittén, mot Pinochet-diktaturet og for de chilenske politiske flyktningene. For denne innsatsen fikk han i 2007 *[[Bernardo O'Higgins-ordenen|Orden de Bernardo O'Higgins]]* av Chiles regjering.

Han var bror til Otto Falkenberg, som var med å stifte den norske avdelinga av Amnesty.

## Referanser


## Eksterne lenker

* Om utdelinga av O'Higgins-prisen  – fra Svensk Amnesty
* Om sabotasjeaksjonen – fra *[[Friheten]]*
Telefonkonferanse

En **telefonkonferanse** er en telefonsamtale hvor den som ringer ønsker å ha tre eller flere deltakere i samtalen. En slik konferanse kan holdes enten som en enveisdialog, hvor innringeren er det eneste som snakker mens de andre lytter, eller så kan det være satt opp slik at alle kan delta i samtalen.

Telefonkonferanser kan designes slik at innringeren kontakter de andre deltakerne og legger dem til i samtalen. Derimot er det mest vanlig at de andre deltakerne selv har mulighet til å ringe inn og delta på egen hånd. Dette gjør de enten ved å ringe via en «konferansebro» (spesialisert utstyr som kobler sammen telefonlinjer, også kalt medieovergang), eller ved å bruke et spesielt telefonnummer som er satt opp for det aktuelle formålet.

De fleste selskaper bruker en spesialisert tjenesteleverandør for telefonkonferanser. Disse tilbyderne har kontroll på konferansebroen, og tilbyr telefonnumre som brukes for å få tilgang til konferansen.
Orłowo

**Orłowo** er en landsby i det nordlige Polen i powiaten Inowrocław i kujaviskpommerske voivodskap. Orłowo ligger rundt 6 kilometer fra Inowrocław. Landsbyen hadde 580 innbyggere.
Daniel García Córdova

**Daniel García Córdova** (født 28. oktober 1971 i Córdoba i Veracruz) er en tidligere meksikansk kappgjenger.

## Referanser


## Eksterne lenker
*
Insense

**Insense** er et teknisk hardcore-/metalcore-band fra Nordre Follo. 

Bandet ble startet av gitarist Tommy Hjelm og trommeslager Håvard Iversen i 1999. I 2002 ga de ut sitt selvtitulerte debutalbum, og reiste på norgesturné. I 2003 dro de på en to ukers europaturné. Håvard Iversen og vokalist Eigil Dragvik bestemte seg så for å forlate bandet. Iversen ble erstattet av Truls Haugen og Hjelm tok over på vokal.

I 2005 ble oppfølgeralbumet *Soothing Torture* gitt ut på den norske labelen Black Balloon Records i Norge, og på Candlelight Records i utlandet. Nå som sist gang imponerte de pressen, som fikk problemer med å kategorisere dem. Noen av beskrivelsene de fikk var: «Time signatures in the noise tech vein of the new Dillenger Escape Plan, with the subtlety of Neurosis coupled with the extreme controlled aggression of Slipknot», og «Sepultura’s raw heaviness, Meshuggah’s technical prowess, and Strapping Young Lad ’s ornate song structuring.» Selv om beskrivelsene var  ganske varierte, fikk albumet god kritikk. 

Bassisten Ruud bestemte seg så for å slutte, og ble erstattet av Ola S. Hana. Kort tid etter dro de på en ny europaturné, og like etterpå begynte de å spille inn deres tredje album, *The Silent Epidemic*. Det ble innspilt på flere forskjellige steder i løpet av 8 måneder, og for første gang lot Hjelm noen andre enn ham selv mikse plata. Albumet ble utgitt i 2007.

## Nåværende medlemmer
*Tommy Hjelm – gitar, vokal
*Martin Rygge – gitar, bakgrunnsvokal
*Ola S. Hana – bass, bakgrunnsvokal
*Truls Haugen – trommer

## Tidligere medlemmer
*Eigil Dragvik (2001 – 2003)- vokal
*Håvard Iversen (1999 – 2003)- trommer
*Magnus R. Ruud (1999 – 2005)- bass

## Diskografi
*2002: *Insense* (This Dark Reign)
*2005: *Soothing Torture* (Black Balloon Records / Candlelight Records)
*2007: *The Silent Epidemic*  (Black Balloon Records)
*2011: *Burn In Beautiful Fire*  (Indie Recordings)
* 2014: De:Evolution (Mas-Kina Recordings)
Kåre Jessen

**Kåre Jessen** (født 9. juni 1933) er en norsk musiker, lærer og herredsskogmester.

Han er født og oppvokst på familiegården Øvre Eggen i Skogn. Jessen har utdannelse fra Statens Skogskole Steinkjer (nå Høgskolen i Nord-Trøndelag), og pedagogisk utdannelse fra Universitetet i Oslo. Han startet sin skogbrukskarriere hos Løvenskiold–Vækerø i Oslo. Senere jobbet han som lærer ved Finsås Skogskole i Snåsa og som leder ved Skogbrukets Kursinstitutt i Steinkjer. De siste 25 årene av sitt yrkesaktive liv var han herredsskogmester og skogbrukssjef i Hemne kommune. 

Som musiker har han drevet med sang i mange former. Alt fra seriøse konserter i inn- og utland, til solosang i Nidarosdomen og andre kirker, og som visesyngende trubadur med trekkspillet på kne. Han har gitt ut to kassetter; en i samarbeid med Gerd Forås og en alene. Jessen har gått i lære hos sangpedagog Per Sjølie i Trondheim, og hos Aase Nordmo Løvberg i Oslo. I tillegg har han også samarbeidet mye med pianist Inger Mikkelsen Røssoch. 

Høsten 2005 ga han i samarbeid med Andreas Lunnan ut plata *Bli det poesi tå slekt*, som ble innledningen til et lang samarbeid mellom de to. De har turnert gjennom Den kulturelle spaserstokken i Trøndelag, og høsten 2007 ga de ut plata *Ane neri senga – og andre godbiter*.

Kåre Jessen ble i november 2007 tildelt Hemne kommunes kulturpris. Juryens begrunnelse var *" hans lange og aktive innsats som sanger og kulturbærer både i og utenfor Hemne*.

## Referanser
Sitges

**Sitges** er en liten by rundt 35 kilometer sørvest for Barcelona i Catalonia i Spania. Den er kjent for sin filmfestival og sitt karneval. Mellom fjellene og havet finner man vakre strender, utesteder og historiske bygninger.

Byen er en populær turistby, og har over 4 500 hotellsenger, halvparten av dem i firestjerners hoteller.

## Referanser


## Eksterne lenker
* 
* Turistkontoret i Sitges , offisiell hjemmeside.
* Sitges internasjonale filmfestival, offisiell hjemmeside.
Clayton, Dubilier & Rice

**Clayton, Dubilier & Rice** (**CD&R**) er et privat amerikansk investeringsselskap, hovedsakelig innen aktivt eierfond, som har eierandeler i Brakes,  Remington Arms, The Hertz Corporation og Culligan, samt flere andre selskaper. Det eier også aksjer i Italtel, Sirva, Graphic Packaging, Inc., VWR International og Rexel. I tillegg hadde selskapet kontroll eller eierandeler i selskaper som Kinko's (nå FedEx Kinko's), Uniroyal Goodrich Tire Company og Lexmark.
Aneby

**Aneby** er et tettsted i Jönköpings län i Sverige. Det er Aneby kommunes administrasjonssenter. I 2010 hadde tettstedet  innbyggere.

## Referanser
Shetlandsøyenes flagg

**Shetlandsøyenes flagg** består av et hvitt, nordisk kors på blå bakgrunn. Det ble offisielt vedtatt av øyenes kommunale myndigheter, Shetland Islands Council, 13. desember 2006, etter å ha vært i uoffisiell bruk i mange år. Flagget ble i februar 2005 sanksjonert av Lord Lyon King of Arms, Skottlands riksheraldiker. Ved vedtakelsen i 2006 ble flagget gitt nye mål. Flagget skal være i størrelsesforholdet 3:5 og feltene ved stangen skal være kvadratiske, et bevisst valg for å gjøre flagget likt flaggene for Island, Færøyene og Norge.

Shetlandsøyenes flagg ble tegnet av to studenter, norskættede Roy Grönneberg og Bill Adams, i 1969 i anledning av at det dette året var 500 år siden Shetlandsøyene kom under Skottland. Flagget kombinerer Skottlands blå og hvite farger med korsformen i Norges flagg og tanken var at flagget derigjennom skulle vise at øyene har hørt under begge land.

## Litteratur
* Jos Poels: «Shetland Islands flag gets Flag Day and a name», *Nordisk Flaggkontakt*, nr. 45, 2007, s. 5-11
Jönköping

**Jönköping** er en by i Jönköpings län i Småland i Sverige. Byen ligger ved sørenden av den store innsjøen Vättern. Jönköping er administrasjonssenter for Jönköping kommune og Jönköpings län. I 2015 hadde tettstedet, som også inkluderer Huskvarna,  innbyggere. På norsk brukes av og til eksonymet *Jønkjøping*.

## Referanser


## Eksterne lenker
*
Mullsjö

**Mullsjö** er et tettsted i Mullsjö kommune i Jönköpings län i Västergötland i Sverige. I 2010 hadde tettstedet  innbyggere, hvorav  i Mullsjö.


Fil:Mullsjö järnvägsstation, den 20 maj 2007, bild 2.JPG|Jernbanestasjon i Mullsjö
Fil:Mullsjö järnvägsstation, den 20 maj 2007, bild 5.JPG|Gamle jernbanestasjon i Mullsjö


## Referanser


## Eksterne lenker
*
Eksjö

**Eksjö** er en by i Jönköpings län i Småland i Sverige. Den er Eksjö kommunes administrasjonssenter. I 2010 hadde tettstedet  innbyggere.

## Referanser


## Eksterne lenker
*
Portland General Electric

**Portland General Electric (PGE)** er et amerikansk elektrisitetsselskap.

Det var tidligere eid av det skandalerammede selskapet Enron, men er nå uavhengig. PGE distribuerer elektrisitet til kunder i deler av Portland (Oregon), så vel som deler av fylkene Multnomah, Clackamas, Marion, Yamhill, Washington og Polk &ndash; totalt halvparten av Oregons innbyggere.

Selskapet mottar mesteparten av sin elektrisitet fra Bonneville Power Administration, men produserer også energi selv ved hjelp av en rekke vannkraftverk ved dammene i elvene Sandy, Clackamas, Willamette og Deschutes, i tillegg til flere kraftverk for fossilt brensel. I perioden 1976 til 1993 hadde PGE kontroll over Trojan; det eneste atomkraftverket i Oregon.

## Eksterne lenker
* 
*
Lykrestua

**Lykrestua** er en bygning fra 1764. Den står nå på Maihaugen, men er opprinnelig fra Skjåk. Det er en ramloftstue, og er den første bygningen som ble kjøpt opp av Anders Sandvig. Det skjedde i 1894.

Eilert Sundt var fra 1849 statsstipendiat og arbeidet med folks levekår i Norge. I 1852 var han på besøk på Lykre i Skjåk, og Lykrestua var først omtalt i Sundts bok om sedelighetstilstanden i Norge i 1857. En større omtale kom i en artikkelserie som Sundt skrev i bladet Folkevennen i 1861. Artiklene kom i 1862 samlet som en bok, *Om Bygnings-Skikken paa Landet i Norge*. Han bruker den som eksempel på det han kaller *[[Akershusisk stuetype|den akershusiske stue]]*.  

I 1894 kjøpte Anders Sandvig bygningen og flyttet den til Lillehammer der opparbeidet et privat museum i sin hage nær ved Lillehammer jernbanestasjon. I 1902 solgte han sin samling til Lillehammer bys vel, og samlingen ble flyttet til Maihaugen.

## Referanser


## Eksterne lenker
Eilert Sundt: Om Bygnings-Skikken paa Landet i Norge